Biroului Permanent al Parlamentului

Republicii Moldova

În conformitate cu art. 73 din Constituţia Republicii Moldova şi art. 47 din Regulamentul Parlamentului, se prezintă Parlamentului spre examinare, cu titlu de iniţiativă legislativă, proiectul de lege cu privire la modificarea şi completarea articolului 14 din Legea Nr. 190-XVI din  26.07.2007 cu privire la prevenirea şi combaterea spălării banilor şi finanţării terorismului.

Anexă: 

1. Proiectul de lege.

2. Notă informativă.

Valeriu GUMA,

Deputat în Parlament

Proiect

PARLAMENTUL  REPUBLICII  MOLDOVA

Legea 
cu privire la modificarea şi completarea articolului 14 
din Legea Nr. 190-XVI din 26.07.2007 cu privire la prevenirea 
şi combaterea spălării banilor şi finanţării terorismului
Parlamentul adoptă prezenta lege organică.

Articol unic. – Articolul 14 din Legea Nr. 190-XVI din  26.07.2007 cu privire la prevenirea şi combaterea spălării banilor şi finanţării terorismului (Monitorul Oficial al Republicii Moldova, 1996, nr. 1, art. 2), cu modificările ulterioare,  se modifică după cum urmează:
alineatul (1), la sfîrşit, se completează cu sintagma: „Dacă Centrul pentru Combaterea Crimelor Economice şi Corupţiei nu îi va prezenta entităţii raportoare, actul de prelungire a perioadei de sistare sau de sechetrare a bunurilor, atunci entitatea raportoare este obligată să execute tranzacţia sistată nu mai tîrziu de ziua lucrătoare, ce urmează după ziua expirării termenului de sistare.”.  
Preşedintele Parlamentului
Notă informativă 

la proiectul de lege cu privire la modificarea şi completarea articolului 14 

din Legea Nr. 190-XVI din  26.07.2007 cu privire la prevenirea 

şi combaterea spălării banilor şi finanţării terorismului
Scpoul prezentului proiect este de a stabili o claritate în reglementările din articolul 14 din  Legea Nr. 190-XVI din  26.07.2007 cu privire la prevenirea şi combaterea spălării banilor şi finanţării terorismului (în continuare - Lege), de a elimina posibilitatea interpretării duble a acestora, de a determina sensul imperativ şi univoc al lor. 
Alineatul (1) al articolului 14 din Lege stipulează condiţiile, modul şi termenul de sistare a unei tranzacţii suspecte de către Centrul pentru Combaterea Crimelor Economice şi Corupţiei. Însă, aici nu este clar stabilit, ce se întîmplă în cazul dacă termenul de sistare a expirat sau nu a fost prelungit în modul stabilit. 
Astfel, avem situaţia cînd tranzacţia considerată „suspectă”, de către unii funcţionari publici, rămîne sistată luni de zile după expirarea termenului legal de sistare de 5 zile, fără a exista vre-o decizie de prelungire a acestui termen, şi respectiv fără temeiuri legale de sistare a tranzacţiei. 
Din aceste considerente, prezentul Proiect propune eliminarea ambiguităţilor şi neclarităţilor ce se conţine în alineatul (1) al articolului 14 din Lege, prin determinarea efectelor expirării termenului de sistare a tranzacţiilor suspecte.    

Valeriu GUMA,

Deputat în Parlament

